|  |  |
| --- | --- |
|    | **Šį puslapį ar jo dalį reikia sutvarkyti pagal Vikipedijos standartus** – neenciklopedinis stilius**Jei galite, sutvarkykite.** |

|  |  |
| --- | --- |
|    | **Šį puslapį ar jo dalį reikia suformatuoti pagal Vikipedijoje taikomus reikalavimus.**Jei galite, sutvarkykite**.** |

„If"| Įkurta | 1999 m. |
| Centrinė būstinė | Stokholmas, Švedija |
| Svarbiausi darbuotojai | Morten Thorsrud(generalinis direktorius) |
| Paslaugos | Ne gyvybės draudimas |
| Pajamos | 4,3 mlrd. eurų (2018 m.) |
| Savininkas (-ai) | Sampo grupė |
| Darbuotojų | 6800 |
| Padaliniai | Lietuvoje: Vilniuje, Kaune, Klaipėdoje, Panevėžyje, Šiauliuose, Alytuje, Marijampolėje, Rokiškyje, Druskininkuose, Utenoje, Mažeikiuose, Telšiuose, Ukmergėje, Šakiuose |
| Tinklalapis | www.if.lt |

**If P&C Insurance Company Ltd.** – didžiausia ne gyvybės draudimo bendrovė Šiaurės Europos regione, turinti daugiau nei 3,6 milijonus klientų. 2018 metais „If" pajamos iš draudimo veiklos siekė 4,3 milijardus eurų. „If" priklauso Suomijos „Sampo" grupei.

Įmonė draudimo paslaugas teikia Švedijos, Norvegijos, Suomijos, Danijos, Baltijos šalių rinkose. Klientams taip pat siūlo tarptautines paslaugas tiek per savo filialus, tiek per partnerių tinklą. Pagrindinė „If" būstinė yra Solnoje, Stokholmo priemiestyje.  

Bendrovė Lietuvoje veikia nuo 1999 m.

Istorija
--------

„If" įkūrusios bendrovės draudimo veiklą pradėjo daugiau nei prieš 100 metų, tačiau draudimo bendrovė „If" tokia, kokia yra dabar, įkurta 1999 m. sujungus Švedijos įmonės „Skandia" ir Norvegijos „Storebrand" ne gyvybės draudimo veiklą. Šio susijungimo tikslas buvo sukurti vieną didžiausių Skandinavijoje ne gyvybės draudimo bendrovių. Pavadinimas kilo iš anglų kalbos žodžio *if* (jeigu), kuris primena frazę „jei kas nors atsitiktų". Pirmą kartą viešai „If" logotipas buvo parodytas per „Stockholm Open" teniso varžybas.

2001 m. bendrovės „Sampo" ne gyvybės draudimo veikla tapo „If" dalimi. Taip „If" tapo didžiausia ne gyvybės draudimo bendrove Skandinavijoje.

2002 m. „If" pradėjo veiklą Baltijos šalyse.

2004 m. „Skandia" ir „Storebrand" visas joms priklausiusias „If" akcijas pardavė bendrovei „Sampo". Nuo tada „Sampo" yra vienintelė „If" akcininkė.

2006 m. „If", įsigijusi draudimo bendrovę „SOAO Region", pradėjo veiklą Rusijoje.

2009 m. „If" veikla Estijoje, Latvijoje ir Lietuvoje buvo sujungta į Estijoje registruotą bendrovę „If P&C Insurance AS". Latvijoje ir Lietuvoje veikia „If" filialai.

Lietuvoje
---------

Bendrovė Lietuvoje veiklą vykdo nuo 2002 m. Iki tol įmonė nuo 1999 m. veikė kaip „Sampo draudimas". Bendrovės paslaugomis šalyje naudojasi apie 60 tūkst. gyventojų ir apie 7 tūkst. įmonių. Per visą „If" veiklos istoriją Lietuvoje savo klientams jau atlygino 273 mln. eurų nuostolių. Įmonės filiale Lietuvoje dirba 160 žmonių. Filialo vadovės pareigas nuo 2009 m. eina Žaneta Stankevičienė.[reikalingas šaltinis]

Įvertinimai
-----------

2011 m. ir 2012 m. savaitraštis „Veidas" paskelbė „If" geriausia ne gyvybės draudimo bendrove šalyje.

2012 m. ir 2013 m. „If" paskelbta geriausiai klientus aptarnaujančia ne gyvybės draudimo bendrove Lietuvoje („Spect Dive" slapto pirkėjo tyrimas).

2013 m. Brokerių rūmų tyrimas parodė, kad „If" yra geriausią finansinį ir aptarnavimo reitingą turinti ne gyvybės draudimo bendrovė Lietuvoje.[reikalingas šaltinis]

2017 m. „If" paskelbta geriausiai klientus aptarnaujanti draudimo bendrovė Lietuvoje (agentūros „Dive" slapto pirkėjo tyrimas).[reikalingas šaltinis]

2018 m. ir 2019 m. 9 iš 10 klientų „If" žalų reguliavimą vertina aukščiausiais balais.[reikalingas šaltinis]

Nuorodos
--------

* Internetinė svetainė

Šaltiniai
---------

1. ↑  "Savaitraščio „Veidas" atliktas tyrimas „If" pripažino patraukliausia draudimo bendrove vartotojui" at  retrieved on 27 May 2013.
2. ↑  "DIVE TOP3 Insurance sector survey" at  retrieved on 27 May 2013.
3. ↑  "Geriausią įvertinimą už klientų aptarnavimo kokybę Lietuvoje pelnė „If draudimas"" at  Archyvuota kopija 2016-03-04 iš Wayback Machine projekto. retrieved on 11 June 2013